CELEX: 52006DP0425
Language: fi
Date: 2006-10-24 00:00:00
Title: Euroopan parlamentin päätös Bogdan Golikin parlamentaarisen koskemattomuuden pidättämistä koskevasta pyynnöstä (2006/2218(IMM))

Tärkeä oikeudellinen huomautus

|

52006DP0425

Euroopan parlamentin päätös Bogdan Golikin parlamentaarisen koskemattomuuden pidättämistä koskevasta pyynnöstä (2006/2218(IMM))  

Virallinen lehti nro 313 E , 20/12/2006 s. 0064 - 0065

		P6_TA(2006)0425Bogdan Golikin parlamentaarisen koskemattomuuden pidättäminenEuroopan parlamentin päätös Bogdan Golikin parlamentaarisen koskemattomuuden pidättämistä koskevasta pyynnöstä (2006/2218(IMM))Euroopan parlamentti, joka- ottaa huomioon Belgian ulkoasiainministeriön 7. heinäkuuta 2006 Brysselin ylioikeuden syyttäjänviraston pyynnöstä välittämän pyynnön Bogdan Golikin parlamentaarisen koskemattomuuden pidättämiseksi, josta ilmoitettiin täysistunnossa 4. syyskuuta 2006,- kuuli työjärjestyksen 7 artiklan 3 kohdan mukaisesti Bogdan Golikia, joka pyysi koskemattomuutensa pidättämistä,- ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 10 artiklan sekä edustajien valitsemisesta Euroopan parlamenttiin yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,- ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1],- ottaa huomioon työjärjestyksen 6 artiklan 2 kohdan ja 7 artiklan,- ottaa huomioon oikeudellisten asioiden valiokunnan mietinnön (A6-0317/2006),A. ottaa huomioon, että Bogdan Golik valittiin 10.- 13. kesäkuuta 2004 pidetyillä Euroopan parlamentin kuudensilla vaaleilla Euroopan parlamentin jäseneksi ja että Euroopan parlamentti tarkasti hänen valtakirjansa 14. joulukuuta 2004,B. ottaa huomioon, että Bogdan Golikilla on toisen jäsenvaltion alueella vapaudenriistoa koskeva koskemattomuus sekä lainkäytöllinen koskemattomuus Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 10 artiklan mukaisesti,C. ottaa huomioon, että Bogdan Golikilla oli kyseisenä aikana sekä vapaudenriistoa koskeva koskemattomuus että lainkäytöllinen koskemattomuus, joka hänelle kuului Euroopan parlamentin istuntojen ajan yhteisöjen tuomioistuimen edellä mainitun oikeuskäytännön mukaisesti;1. päättää pidättää Bogdan Golikin parlamentaarisen koskemattomuuden sillä ehdolla, että ennen mahdollista tuomion antamista Bogdan Golikia ei saa pidättää tai vangita eikä hän saa joutua sellaisten toimenpiteiden kohteeksi, jotka estävät häntä hoitamasta edustajantoimeensa kuuluvia tehtäviä;2. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Belgian kuningaskunnan asianomaiselle viranomaiselle.[1] Asia 101/63, Wagner v. Fohrmann ja Krier, Kok. 1964, s. 195, suomenkielinen erityispainos I, s. 203, ja asia 149/85, Wybot v. Faure ym., Kok. 1986, s. 2391, suomenkielinen erityispainos VIII, s. 729.--------------------------------------------------